Dengan mengikuti kelas pembukaan buku panduan,
anda mengatur taktik dari tingkat bawah
ke emper ketua gengster.
Sekarang masa untuk fokus pada pendapatan.
Maksiat ialah perdagangan.
Ia bukan, "Salah untuk edar dadah,
salah buka rumah pelacuran", dari segi moral.
Ini perniagaan. Tentang rebut duit guna kedua-dua tangan.
Mencapai potensi pendapatan penuh tak berlaku dengan sendiri.
Penting agar ketua gengster ada rancangan perniagaan.
Jika tiada rancangan, struktur akan runtuh.
Tapi dengan menggunakan kebijaksanaan bersama kuasa,
anda boleh mengakali pesaing
dan menjadi Ketua Pegawai Eksekutif dunia penjenayahan impian anda.
Seperti lelaki ini.
Taikun heroin Harlem yang suka menunjuk-nunjuk, Frank Lucas.
Strategi revolusi Lucas mengubah perdagangan dadah New York,
mencipta rangkaian bekalan sendiri yang menjana lebih sejuta dolar sehari.
Dulu saya tidur atas katil, dalam kesejukan.
Kemudian saya berjaya dan saya bermula.
Ikut rancangan perniagaan canggih Frank
dan anda juga boleh pastikan jenayah anda berbaloi.
BINA OPERASI YANG LEBIH BAIK
Frank Lucas membina empayar heroin antarabangsa jutaan dolar dari mula.
Semuanya sebelum hari jadinya ke-40.
Matlamatnya adalah mencari untung dengan menjual heroin,
jadi dia dapat banyak duit dengan menjual heroin.
Tapi sebelum ikut jejak Frank ke tahap lebih tinggi,
ini yang anda boleh belajar daripada kebangkitannya.
FAKTA #1, LUCAS MUDA NAMPAK SUSAH NAK BERJAYA
Frank Lucas lahir di pedalaman Carolina Utara ketika Zaman Meleset.
Kami tiada peluang di Carolina Utara yang diasingkan.
Anda takkan dapat hidup dengan baik dan menjaga keluarga.
Dia nampak sepupunya dibunuh oleh ahli KKK.
Mereka letup otaknya.
Sumbat senapang ke dalam mulut, tarik picu.
Kadangkala ada perkara berlaku dalam hidup dan ia mengubahnya.
Ia mengubahnya.
Dia pergi ke New York.
Masalahnya ialah dia buta huruf.
Nak hantar surat khabar pun tak boleh, dia tak boleh buat apa-apa.
Satu-satunya cara untuk terus hidup adalah melakukan kerja haram,
di situlah dia diterima. Jadi, dia mula jual dadah.
FAKTA #2 LUCAS BELAJAR DI BAWAH MENTOR BERKUASA
Bumpy Johnson ialah gengster kulit hitam yang paling jahat.
Bumpy dah macam ayahnya.
Saya lama bekerja dengan Bump.
Selama 13 tahun, 9 bulan dan 8 hari.
Setiap duit yang saya dapat,
saya menaikkan namanya.
Apabila Bumpy mati, Frank dapat perniagaan dadah.
Frank mahu dadah itu
sebab dia fikir di situlah dia akan untung paling banyak.
FAKTA #3 PERNIAGAAN FRANK IALAH HAL KELUARGA
Frank anak sulung daripada 7 beradik. Dia ibarat wira saya.
Dia suruh kami buat sesuatu, kami akan buat.
Dia dapat kekalkan kuasanya melalui adik-adiknya.
Dia percaya adik-adiknya dan buat mereka jadi kaya.
Dia selalu cakap tentang keluarga, pasakkan ke dalam kepala.
"Jangan tinggal keluarga."
Frank ada kerjaya yang baik
dan orang dalam yang setia untuk bantu bina perniagaannya.
Tapi itu tak bermakna semua orang menghormati kuasanya.
Semasa melancarkan perniagaan, bagaimana nak buktikan yang anda mampu?
Jangan main-main dengan lelaki dari Harlem, faham?
TAKTIK MENDAPAT IMEJ ORANG MUDA
Sebagai ketua gengster, satu-satunya cara untuk pastikan operasi anda berjaya
adalah dengan terus menunjukkan padah kerana cuba menghalang.
Pertama, aku nak lenyek kepalanya sampai lembik.
Anda perlu menjadi pembunuh.
Ia memang industri yang sukar
apabila reputasi dan imej orang muda itu penting.
Ya!
Jika tunjuk kelemahan sebagai ketua gengster, anda takkan hidup lama.
Mereka tahu cara tunjuk kekuatan dari awal.
Tak lama selepas mengambil alih Geng Winter Hill Boston,
Whitey Bulger menghantar mesej dengan membunuh Louis Litif,
rakan lama yang ingkar arahan Whitey.
Jasadnya ditemui di dalam but kereta.
Albert Anastasia memulakan pemerintahannya
apabila mengarahkan pembunuhan jurujual Arnold Schuster,
yang masuk senarai popular
kerana membantu polis menjejaki seorang pelarian.
Apabila Griselda Blanco mula menguasai perniagaan kokain Miami,
dia mencipta taktik untuk mengawal musuhnya,
menggunakan sicario , pembunuh upahan bermotosikal
yang akan melakukan pembunuhan pandu lalu,
biasanya pada waktu siang.
Tak lama selepas Frank Lucas ambil alih perniagaan heroin Harlem,
pemerintahannya diuji.
Apabila anda di atas, pasti ada pesaing, okey?
Selalunya akan ada orang
yang mula pandang anda dan fikir,
"Aku boleh buat lebih baik daripada dia.
Mungkin aku patut jadi ketua."
Anda tak boleh biarkan keingkaran sebegitu tak berbalas.
Di Harlem tahun 1960-an, lelaki paling jahat ialah Tango.
Tango pembuli besar, tingginya 195, 198 sentimeter.
Orang di Harlem takut dengan dia.
Tango ialah pengedar heroin bebas ...
yang terkenal dengan menipu duit pembekalnya.
Ia sesuatu yang Frank Lucas tak boleh biarkan.
Frank nampak peluang
untuk tunjuk siapa sebenarnya yang berkuasa dan buat Tango sedar.
Apabila dia tahu Tango mencari lebih banyak produk,
Frank bekalkan dia sekilo heroin,
walaupun tahu Tango akan menipu duitnya juga.
Apabila Frank datang kutip duit dua minggu kemudian,
Tango seperti dijangka.
Dia enggan bayar Frank sesen pun dan mengecam, mencabar maruah Frank.
Termasuk maruah ibunya.
Ramai orang berkumpul, seperti yang Frank dah agak.
Mesejnya jelas.
Frank tahu cara nak beritahu orang bahawa dia ketua,
bukan saja jari di picu, tapi tahu cara menariknya.
Reputasi itulah yang diperlukan untuk berjaya.
Sebagai ketua gengster, tenaga anda boleh membuka pintu,
tapi otak anda yang bawa masuk duit.
Bermula dengan slogan yang mana-mana ahli perniagaan mesti ikut,
jangan bayar secara runcit.
TAKTIK BUANG ORANG TENGAH
Kanak-kanak berhasrat nak jadi atlet, angkasawan atau bintang filem.
Tiada orang mahu jadi orang tengah.
Sayang sekali kerana itulah yang lumayan.
Dalam perniagaan heroin, rantaian bekalannya antarabangsa.
Orang tengah dapat banyak duit
sebab dia terus ke sumber.
Itulah permulaan keuntungan anda. Mari saya jelaskan.
Semasa Frank bermula, heroin tiba ke Amerika
melalui apa yang dipanggil "Hubungan Perancis".
Bermula dengan pokok popi yang ditanam di Turki.
Apabila pokok itu matang, ia dituai untuk sap candu.
Sap itu direbus bersama kapur untuk asingkan morfin.
MORFIN
Kemudian dihantar ke Perancis.
Di sana, ahli kimia menukar morfin menjadi heroin.
Ia satu proses yang cerewet dan berbau.
Seterusnya, terpulang pada orang tengah dari Mafia Corsica
untuk pindahkan heroin menyeberangi Atlantik ke Amerika,
menyembunyikannya dengan apa cara sekalipun.
Itu sebuah pembakar roti yang mahal.
Sebaik saja heroin tiba di darat,
gengster Amerika jual dengan menaikkan harga hingga 400 peratus.
Kemudian ia dijual,
ihsan pengedar dalam negeri seperti Frank Lucas.
Bagi mafia, perjanjian ini amat menguntungkan.
Tapi bagi penipu macam Frank,
ia satu perkara yang tak berkesan.
Frank fikir, "Bagaimana aku nak buang orang tengah
untuk maksimumkan keuntungan aku?"
dan kurangkan peluang penguatkuasaan undang-undang
untuk menembusi organisasinya.
Lucas perlukan idea hebat , idea itu dia dapat dari tempat sama
yang anda dapat kandungan penting ini.
Televisyen.
Kemudian ada siaran berita.
Mereka selalu cerita tentang tentera di Vietnam yang khayal.
Washington mengaku
ada masalah dadah yang serius di kalangan askarnya di Vietnam.
Walaupun sesetengah orang mungkin lihat ia satu krisis, fikiran Frank tak begitu.
Frank nampak peluang untuk bawa masuk heroin dari Asia.
Rancangan induk Frank? Memintas Hubungan Perancis
dan cipta saluran perhubungan sendiri dari Timur Jauh.
Mujurlah dia ada saudara.
Sepupunya yang bernama Ike Atkinson,
ialah pesara sarjan tentera di Asia
yang dapat berhubung dengan penanam popi.
Apabila mempertimbangkan usaha niaga baharu,
fikir dulu sebelum bertindak.
Frank pergi ke Bangkok, Thailand untuk bertemu sepupunya Ike,
yang memperkenalkannya kepada pembekal tempatan.
Frank menggelarnya 007, atas sebab yang jelas.
007 sanggup jual lebih 200 kilogram heroin kepada Frank serta-merta
dengan harga sejuta dolar, satu persepuluh daripada harga mafia.
Frank terus setuju
dan jumpa anggota tentera yang boleh bantu membawanya ke Amerika.
Ini boleh menjadi permulaan hubungan yang indah.
Tapi Frank perlu pastikan operasi 007 boleh sahut cabaran itu.
Jadi, dia sendiri masuk ke hutan Thai,
berhari-hari jalan kaki dalam cuaca panas
sehingga akhirnya dia tiba di tempat impian.
Frank begitu kagum, dia terus beli lebih banyak produk.
Tapi perjalanan pulang berdepan masalah.
Penyamun.
Frank berlawan bersama penunjuk jalan.
Apabila asap hilang, semua penyamun mati.
Matlamat Frank untuk dapatkan terus bekalan heroin,
masih membara.
Saya ke sana, dapat barang.
Saya pulang dan selebihnya tinggal sejarah.
Walaupun anda ada kenalan untuk barang anda,
anda takkan jadi bos hebat tanpa menguasai jualan.
Bagaimana nak pastikan dagangan anda laris dijual?
TAKTIK MONOPOLI PASARAN
Bila-bila jumlah jualan tak mencapai potensi pasaran penuh anda,
walau apa pun sebabnya, anda ada masalah.
Apa penyelesaian untuk dilema biasa ini?
Menjadi satu-satunya pilihan.
KOPI STARBUCKS
Jika anda memonopoli pasaran, anda mengawal pasaran.
Anda boleh kenakan berapa saja harga yang anda mahu.
Ia memang berkesan untuk mereka.
Ketua jenayah, Enoch "Nucky" Johnson menggunakan hubungan politiknya
untuk kawal semua kegiatan haram di Atlantic City waktu larangan dikenakan,
mengaut setengah juta dolar setahun,
sembilan juta pada hari ini,
melalui arak haram, pelacuran dan perjudian.
Ketua gengster Philadelphia, Nicodemo Scarfo, memonopoli pasaran syabu
dengan mengimport dan mengedar lebih 380 liter P2P.
Ramuan utama ini cukup
untuk buat 500 kg dadah yang sangat ketagih.
Cheng Chui Ping, yang dikenali sebagai Sister Ping,
mengaut 40 juta dolar lebih dua dekad
dengan menjadi pembekal utama menyeludup penghijrah
dari China ke Amerika Syarikat,
sehingga dia mendapat gelaran "Ibu Penyeludup Manusia".
Tapi Frank Lucas mahu menyajikan
kepada pelanggan yang lebih meluas dan berkembang pesat.
Kira-kira 50 peratus penagih heroin tinggal di New York City,
dianggarkan 80 peratus penagih dikenali di New York City tinggal di Harlem.
Permintaan jelas tiada masalah,
tapi bagaimana nak pastikan pelanggan datang untuk mendapatkannya?
Ia bermula dengan pemasaran.
Seperti kebanyakan organisasi, kita beri jenama kepada produk.
Anda nak orang cari jenama anda. Anda kena pastikan jenama anda bagus.
Namanya menarik perhatian orang.
Ini beberapa persaingan Frank.
Ada yang saya cam. Anda nak saya baca semuanya?
Baiklah.
Mesin Jahat.
Boleh Bawa Maut.
Pilihan Ahli Rasa. Rampas Harlem. Sarang.
Celaka Aku, Celaka Kau.
Asmara.
Takkan Cukup.
- Balasan. - Magik Tragis.
Seronok Jadi Baik.
OD Sopan. Barang Sopan.
Lebih Masa.
Balas Dendam.
Pita Hijau. Pita Merah. Serbu.
Mereka tak kekurangan imaginasi.
Tapi penjenamaan bijak hanya sampai tahap ini.
Kandungannya yang penting.
Frank mengecap "Magik Biru"
dan ia dadah terbaik yang anda boleh beli.
Ramuan rahsia Frank?
Kebanyakan heroin yang dijual ketika itu mempunyai tahap ketulenan 1-3 peratus.
Tapi Lucas mengutamakan pelanggannya,
meningkatkan tahap ketulenan kepada 5-7 peratus.
Tahap khayalnya lebih baik. Anda boleh beli Ford atau Cadillac.
Saya lebih rela beli Cadillac dan itu yang Frank jual.
Apabila anda menjual produk premium dan berpotensi membawa maut,
kawalan kualiti amat penting.
Frank memastikan tertib pengeluarannya diuruskan oleh pakar sebenar.
Si genius pembuatan yang dia gelar Red Top.
Setiap kali Frank terima penghantaran heroin dari Asia,
dia serah kepada Red Top
yang mengurangkan heroin dengan bahan tambahan
untuk sedia dijual.
Apabila permintaan meningkat, Frank menambah pekerja
dan meminta pekerja baharu memakai pakaian seragam khas untuk ketelusan.
Bagi mengelak dikesan,
Lucas suruh Red Top mengalihkan operasi di sekitar bandar.
Kadangkala dia dilaporkan menyogok polis untuk buat kerja di rumah mereka.
Tapi untuk benar-benar memonopoli pasaran, Frank perlukan benda lain.
Strategi runcit yang kukuh.
Semasa mengkaji tingkah laku polis, Frank perasan satu corak utama.
Setiap hari pukul 4.00 petang, polis yang bertugas balik awal.
Syif malam pula bermula pukul 5.00.
Frank arahkan leftenannya keluar mencari
pada waktu penting ini.
Sementara Frank memantau khidmat pelanggan krunya,
dia meronda di Harlem sambil mengintip.
Jika ada yang buat silap, terimalah padahnya.
Tapi apabila produk anda laris,
kadangkala anda hanya perlu bersantai dan berseronok.
Dengan mencipta produk premium dan menguasai pengedaran ,
Frank menguasai pasaran heroin Harlem.
Pada tahap ini, siapa yang tak mahu menikmati hasil usaha sendiri?
Tapi sebelum anda mula membazir duit,
beri perhatian kepada pelajaran yang seterusnya.
TAKTIK CUCI DUIT
Apabila anda mengedar dadah di jalanan,
anda tak dibayar dengan deposit terus.
Duit tunai lebih disukai apabila berurusan aktiviti haram
kerana tiada rekod.
Tapi duit tunai yang banyak boleh timbulkan masalah.
Mereka dapat banyak untung di jalanan, gila.
Orang macam Frank Lucas,
mereka ada beratus ribu duit 20 dolar, 50 dolar
10 dolar dan lima dolar.
Ia besar untuk dibawa, sukar untuk dikira.
Biasalah,
bank akan curiga tentang banyaknya duit tunai yang anda ada
sedangkan orang dibayar cek.
Bukan itu saja masalahnya.
Akhirnya, semua orang termasuk gengster
perlu mengira wang mereka.
Jika tinggal di rumah agam di Howard Beach dan ada Porsche,
apabila tiba masa cukai pendapatan,
anda kata dapat $12,000 setahun sebagai posmen,
ia tak masuk akal.
Inilah sebabnya ketua gengster mencipta
pengubahan wang haram.
Bersedia untuk tukar wang haram kepada wang halal?
Walaupun teknik berbeza, kebanyakannya ikut langkah asas yang sama.
Langkah pertama. Penempatan.
Cipta perniagaan sah
yang ada akaun bank untuk letak keuntungan haram,
seperti tempat cucian kereta atau kelab bogel.
Langkah kedua. Lapisan.
Gunakan transaksi kompleks untuk asingkan duit daripada sumber haram.
Contohnya, beli emas.
Tunaikannya.
Kemudian kirim wang itu dari satu akaun bank antarabangsa ke akaun lain
supaya lebih sukar dikesan.
Atau jadikan ia aset seperti kereta mewah, barang kemas atau harta tanah.
Kemudian jual semula. Seterusnya langkah ketiga. Penyepaduan.
Laburkan wang yang baru dilabur haram ke dalam sistem kewangan yang sah
supaya tak diburu pemungut cukai.
Lihat! Duit dadah kotor anda dah bersih.
Bunyinya mudah,
tapi rumitnya tentang pengubahan wang haram,
anda tak boleh buat sendirian.
Di New York, Frank kenal semua orang,
jadi dia ada kenalan baik yang boleh cuci duitnya.
Dia ada kenalan di Bank Chemical di peringkat eksekutif.
Dia akan arahkan juruwang untuk jaga Frank.
Mereka memang menjaga dia.
Mereka akan kira ratusan ribu dolar dalam bentuk
lima, sepuluh, satu dan 20 dolar.
Orang bank tersebut takkan tanya soalan
dan tukar wang itu menjadi duit kertas 100 dolar.
Seperti ketua sejati, Lucas laburkan wang tunai bersih
ke dalam perniagaan yang menjana cukai sah.
Dia menguasai seluruh blok di Harlem.
Dia ada kelab dan beberapa kedai di sana.
Dia ada bangunan pejabat di tempat seperti Detroit
dan kawasan lain di New York City.
Ladang ternak di Carolina Utara.
Dia beli tanah seluas 16 juta meter persegi, 300 ekor lembu.
Dia ada lembu hadiah harga 100,000 dolar di sana.
Ia seekor lembu jantan besar.
Lembu itu sangat besar.
Portfolio Frank yang pelbagai telah membawanya ke golongan atasan.
Frank kenal selebriti terkenal ketika itu. Para petinju, Joe Louis, para penghibur.
Dia selebriti pada zamannya,
walaupun dia melakukan perkara yang menyalahi undang-undang dan salah.
Pernah sekali saya duduk di bar,
dia tanya, "Awak suka James Brown?" Saya jawab, "Ya."
Kemudian muzik mula dimainkan dan James Brown datang,
capai tangan saya dan ajak saya menari, saya tergamam.
Disebabkan kepakaran Frank dalam pengubahan wang haram,
dia dan adik-beradiknya berjoli macam kerabat diraja Harlem.
Semuanya duit. Ini Amerika.
Semuanya duit.
Tapi apabila produk utama anda ialah heroin gred tinggi,
hari bahagia mungkin takkan kekal selamanya.
Ramai orang mula mati dan kerajaan mula sedar.
Musuh awam nombor satu Amerika ialah penyalahgunaan dadah.
Pada masa begini, bagaimana nak pastikan rancangan perniagaan berjalan lancar?
Syarikat alami kerosakan serius berhubung produktiviti dan hubungan manusia.
Kedua-duanya mesti diperbaiki secepat mungkin.
TAKTIK LINDUNGI KEUNTUNGAN ANDA
Jika anda nak bina perniagaan yang bertahan,
anda perlukan strategi yang boleh sesuai dengan semua keadaan pasaran.
Pada tahun 1971, Presiden Nixon mencipta istilah "Perangi Dadah"
dan di New York City, perang ini sengit.
Jadi, ia penting bagi Jabatan Polis New York City
tunjukkan yang polis boleh selesaikan dengan menentang mereka.
Frank guna pelbagai pendekatan untuk tangani masalah ini.
Bermula dengan kempen perhubungan awam.
Dia fikir melakukan sesuatu untuk masyarakat
adalah cara yang berkesan untuk melindungi dirinya dan syarikatnya.
Pinjamkan duit kepada orang.
Tak risau sama ada dibayar balik atau tak. Menjaga orang.
Jadi, dia buat komuniti suka dia.
Dia juga memastikan untuk jaga demografi yang lebih penting.
Polis.
Frank habiskan banyak duit untuk menyogok polis.
Menyogok polis bermakna
bebas berjalan di jalan raya dan tak risau tentang masuk lokap.
Maksudnya anda akan dapat bekalan dadah dengan selamat
tanpa dilarang oleh polis.
Seperti diketahui oleh ramai ketua gengster,
sifat pemurah membuatkan polis tamak.
Pada awal tahun 70-an,
Frank Lucas berpindah ke kawasan sunyi di pinggir bandar.
Tapi apabila menjalani kehidupan jenayah, perniagaan pasti mengekori anda.
Frank dikunjungi pelawat tak diingini,
seorang detektif korup NYPD yang dia gelar Babyface.
Dia arahkan Frank bayar $10,000 tunai sebulan.
Atau dia akan tutup terus operasi Frank.
Frank tak ada pilihan.
Jadi, dia bayar.
Tapi sementara Frank berusaha menjauhi Babyface,
ada ancaman yang lebih besar terhadapnya daripada DEA.
Para ejen bekerja tanpa henti untuk mengumpul maklumat operasi Frank.
Apabila pemberi maklumat gengster tampil...
mereka serang habis-habisan.
Saya boleh kata
apabila ejen dan pegawai polis datang menahannya,
isterinya mencampakkan beberapa beg gim ke luar tingkap.
Ada lebih $500,000 tunai, duit kertas kecil.
Ini duit yang dia kumpul
untuk ke Thailand, nak beli 100 kilo heroin.
Malangnya, dia tak sempat ke sana.
Frank dibicarakan atas tuduhan mengedar dadah persekutuan dan negeri.
Dia didapati bersalah dan dihukum penjara 70 tahun.
Tapi ketua utama gengster dadah Harlem itu membuat urus niaga terakhir.
Frank sertai pasukan polis Amerika dan buat keputusan
nak bekerjasama untuk kurangkan tempoh penjara.
Sebagai ahli perniagaan,
untuk dia menjaga dirinya, dia buat keputusan yang betul untuk dirinya.
Walaupun terpaksa mengkhianati adiknya sendiri.
Kita takkan tahu.
Dia naik gila!
Pengkhianatan sebegitu kadangkala sukar dihadapi.
Memang. Kalau orang lain,
kita boleh terima, tapi abang sendiri, ahli keluarga sendiri?
Amat melukakan hati.
Masih sakit hingga ke hari ini.
Apa saya boleh kata? Ia perniagaan.
Kebijaksanaan Frank untuk maksimumkan keuntungan buat dia dapat berjuta,
tapi tempoh kegemilangannya hanya bertahan tujuh tahun.
Jika anda mahu api menyala dengan terang dan lama,
kajilah buku panduan dengan lebih dalam
dan ikuti penjenayah perkasa seterusnya,
ketua kepada ketua gengster Sicily, Salvatore "The Beast" Riina.
Rahsia dia bertahan dalam menguasai dunia penjenayahan
sama sekali tak menghiraukan nyawa manusia.
Anda dah bersedia nak melepaskan kebinatangan dalam diri?
Terjemahan sari kata oleh Yanti Arshad